ล็อกลิฟต์ BTS กันคนแอบขึ้นไม่ซื้อตั๋ว กทม.แจงเหตุสถานีอโศก
สจส.ของบ 262 ล้านเพิ่มลิฟต์ 17 สถานี,จากกรณีนายมานิตย์ อินทร์พิมพ์ หรือซาบะ อายุ 50 ปี ผู้พิการที่ใช้รถเข็นวีลแชร์ เจ้าของเพจเฟซบุ๊ก Accessibility Is Freedom นักรณรงค์เพื่อสิทธิคนพิการ ได้โพสต์ภาพชกกระจกทางเข้าลิฟต์สถานีรถไฟฟ้าบีทีเอสสถานีอโศก เนื่องจากลิฟต์ถูกล็อกไว้ไม่สามารถใช้งานได้ ทั้งที่เป็นลิฟต์ที่จัดไว้เพื่อบริการผู้พิการ และผู้สูงอายุที่ใช้รถเข็นวีลแชร์,เมื่อวันที่ 12 มี.ค. นายธนูชัย หุ่นนิวัฒน์ ผอ.สำนักการจราจรและขนส่ง (สจส.) กทม. เปิดเผยว่า ลิฟต์ที่สถานีอโศก มีการสร้างตั้งแต่บริเวณทางเท้าขึ้นไปจนถึงชั้นชานชาลา ให้บริการเฉพาะผู้พิการที่ถูกยกเว้นค่าโดยสารรถไฟฟ้าบีทีเอส แต่เวลาจะใช้ลิฟต์จะต้องกดปุ่มเรียกเจ้าหน้าที่เพื่อมาอำนวยความสะดวก กรณีของนายมานิตย์ เกิดเหตุบริเวณชั้นทางเชื่อมระหว่างห้าง Terminal 21 กับสถานีรถไฟฟ้า ซึ่งเจ้าหน้าที่ได้นำแม่กุญแจมาล็อกทางเข้าลิฟต์ไว้ เพื่อป้องกันไม่ให้ประชาชนทั่วไปมาใช้บริการโดยไม่ซื้อตั๋วโดยสาร เพราะลิฟต์ดังกล่าวสามารถขึ้นไปถึงบริเวณชานชาลาโดยไม่ต้องผ่านช่องจำหน่ายตั๋ว อย่างไรก็ตาม ต้องยอมรับว่า ส่วนหนึ่งเป็นเพราะทางเจ้าหน้าที่ดูแลไม่ทั่วถึงด้วยเช่นกัน หลังจากนี้ กทม.จะหารือร่วมกับบีทีเอส เพื่อวางมาตรการที่จะอำนวยความสะดวกแก่ผู้พิการและผู้ใช้วีลแชร์,นายธนูชัยกล่าวอีกว่า ปัจจุบัน สจส.อยู่ระหว่างของบ 262 ล้านบาท เพื่อก่อสร้างลิฟต์สำหรับผู้พิการ และผู้สูงอายุ ในสถานีรถไฟฟ้าบีทีเอสเพิ่มเติมให้ครบ 2 ฝั่ง ใน 17 สถานี รวม 19 ตัว ได้แก่ สถานีชิดลม 1 ตัว สถานีเพลินจิต 1 ตัว สถานีนานา 1 ตัว สถานีพร้อมพงษ์ 1 ตัว สถานีทองหล่อ 1 ตัว สถานีเอกมัย 1 ตัว สถานีพระโขนง 1 ตัว สถานีราชเทวี 1 ตัว สถานีพญาไท 1 ตัว สถานีสนามเป้า 1 ตัว สถานีอารีย์ 1 ตัว สถานีสะพานควาย 3 ตัว สถานีราชดำริ 1 ตัว สถานีศาลาแดง 1 ตัว สถานีช่องนนทรี 2 ตัว สถานีสุรศักดิ์ 1 ตัว และสถานีสนามกีฬาแห่งชาติ 1 ตัว.
จากกรณีนายมานิตย์ อินทร์พิมพ์ หรือซาบะ อายุ 50 ปี ผู้พิการที่ใช้รถเข็นวีลแชร์ เจ้าของเพจเฟซบุ๊ก Accessibility Is Freedom นักรณรงค์เพื่อสิทธิคนพิการ
รถไฟฟ้า,Terminal 21,คนพิการ,ลิฟต์ BTS,ล็อกลิฟต์,ข่าวทั่วไป